CELEX: 31998D0242
Language: ro
Date: 1998-03-20 00:00:00
Title: Decizia Comisiei din 20 martie 1998 de recunoaștere în principiu a conformității dosarelor prezentate pentru examinare detaliată în vederea eventualei includeri a substanțelor cihalofop-butil, piraflufen-etil și azafenidin în anexa I la Directiva 91/414/CEE a Consiliului privind introducerea pe piață a produselor fitosanitareText cu relevanță pentru SEE.

03/Volumul 23
            
            
               RO
            
            
               Jurnalul Ofícial al Uniunii Europene
            
            
               247
            
         31998D0242
   
               L 096/45
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 20 martie 1998
   de recunoaștere în principiu a conformității dosarelor prezentate pentru examinare detaliată în vederea eventualei includeri a substanțelor cihalofop-butil, piraflufen-etil și azafenidin în anexa I la Directiva 91/414/CEE a Consiliului privind introducerea pe piață a produselor fitosanitare
   (Text cu relevanță pentru SEE)
   (98/242/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 97/73/CE a Comisiei (2), în special articolul 6 alineatul (3),
   întrucât Directiva 91/414/CEE (numită în continuare „directiva”) a prevăzut elaborarea unei liste a Comunității cu substanțe active autorizate pentru a fi încorporate în produsele fitosanitare;
   întrucât solicitanții au înaintat autorităților statelor membre dosare pentru trei substanțe active în vederea obținerii includerii substanțelor active în anexa I la directivă;
   întrucât pe 30 aprilie 1997 Dow Elanco Italia Srl a înaintat autorităților italiene un dosar pentru substanța activă cihalofop-butil;
   întrucât pe 16 iunie 1997 Nihon Nohyaku Co. Ltd a înaintat autorităților belgiene un dosar pentru substanța activă piraflufen-etil;
   întrucât pe 25 iunie 1997 Pont de Nemours (Franța) SA a înaintat autorităților spaniole un dosar pentru substanța activă azafenidin;
   întrucât autoritățile menționate anterior au indicat Comisiei rezultatele unei prime examinări a caracterului complet al dosarului din punctul de vedere al cerințelor privind datele și informațiile prevăzute în anexa II și, pentru cel puțin un produs fitosanitar care conține substanța activă respectivă, în anexa III la directivă; întrucât ulterior, în conformitate cu dispozițiile articolului 6 alineatul (2), dosarul a fost înaintat de către solicitanți Comisiei și celorlalte state membre;
   întrucât dosarele pentru cihalofop-butil, piraflufen-etil și azafenidin au fost trimise Comitetului permanent fitosanitar pe 16 decembrie 1997;
   întrucât articolul 6 alineatul (3) din directivă solicită confirmarea la nivelul Comunității că fiecare dosar este considerat că satisface în principiu cerințele privind datele și informațiile prevăzute la anexa II și, pentru cel puțin un produs fitosanitar care conține substanța activă respectivă, în anexa III la directivă;
   întrucât această confirmare este necesară pentru a continua examinarea detaliată a dosarului, precum și pentru a oferi statelor membre posibilitatea de a acorda autorizație provizorie pentru produsele fitosanitare care conțin această substanță activă, în conformitate cu condițiile stabilite în articolul 8 alineatul (1) din directivă, în special condiția de a se face o evaluare detaliată a substanțelor active și a produselor fitosanitare în raport cu cerințele prevăzute de directivă;
   întrucât această decizie nu aduce atingere faptului că solicitantului îi pot fi cerute date și informații suplimentare atunci când pe parcursul examinării detaliate se dovedește că aceste informații sau date sunt necesare pentru a se lua o decizie;
   întrucât statele membre și Comisia au convenit ca Italia să urmărească examinarea detaliată a dosarului pentru cihalofop-butil, ca Belgia să urmărească examinarea detaliată a dosarului pentru piraflufen-etil și ca Spania să urmărească examinarea detaliată a dosarului pentru azafenidin;
   întrucât Italia, Belgia și Spania vor raporta Comisiei concluziile examinărilor lor, însoțite de orice recomandări cu privire la includere sau neincludere și orice condiții legate de acestea, cât mai curând posibil și în termen de un an; întrucât la primirea acestui raport examinarea detaliată va fi continuată cu expertiză din partea tuturor statelor membre în cadrul Comitetului permanent fitosanitar;
   întrucât măsurile prevăzute în prezenta decizie sunt conforme cu avizul Comitetului permanent fitosanitar,
   ADOPTĂ PREZENTA DECIZIE:
   Articolul 1
   Următoarele dosare satisfac în principiu cerințele privind datele și informațiile solicitate prevăzute în anexa II și, pentru cel puțin un produs fitosanitar care conține substanța activă în discuție, în anexa III la directivă, luând în considerare utilizările propuse:
   
               1.
            
            
               dosarul înaintat Comisiei și statelor membre de către Dow Elanco Italia Srl în vederea includerii în anexa I la Directiva 91/414/CEE a substanței cihalofop-butil ca substanță activă, dosar care a fost trimis Comitetului permanent fitosanitar la 16 decembrie 1997;
            
         
               2.
            
            
               dosarul înaintat Comisiei și statelor membre de către Nihon Nohyaku Co. Ltd în vederea includerii în anexa I la Directiva 91/414/CEE a substanței piraflufen-etil ca substanță activă, dosar care a fost trimis Comitetului permanent fitosanitar la 16 decembrie 1997;
            
         
               3.
            
            
               dosarul înaintat Comisiei și statelor membre de către Du Pont de Nemours (Franța) SA în vederea includerii în anexa I la Directiva 91/414/CEE a substanței azafenidin ca substanță activă, dosar care a fost trimis Comitetului permanent fitosanitar la 16 decembrie 1997.
            
         Articolul 2
   Prezenta decizie se adresează statelor membre.
   
      Adoptată la Bruxelles, 20 martie 1998.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 230, 19.8.1991, p. 1.
   
      (2)  JO L 353, 24.12.1997, p. 26.